Rapla                                                                              juuni 2021 nr

**Rapla Vallavolikogu 27.09.2018 määruse**

**nr 39 “Rapla valla arengukava 2018–2025“**

**muutmine**

Määrus kehtestatakse kohaliku omavalitsuse korralduse seaduse § 22 lõike 1 punkti 7 ja Rapla Vallavolikogu 25.03.2021 otsuse nr 16 „“Rapla valla arengukava 2018-2025“ koosseisus olevate lisade uuendamine“ alusel.

**§ 1.** Rapla Vallavolikogu 27. septembri 2018. a määruse nr 39 “Rapla valla arengukava 2018–2025“ lisad 4-5 asendatakse käesoleva määruse lisadega 1-2.

|  |  |  |
| --- | --- | --- |
| (allkirjastatud digitaalselt)  Margus Jaanson  volikogu esimees |  |  |

Lisa 1 Tegevuskava, investeeringute kava aastateks 2022-2025

Lisa 2 Rapla valla eelarvestrateegia 2022-2025

SELETUSKIRI

Rapla Vallavolikogu määruse eelnõu

„“Rapla valla arengukava 2018–2025“ muutmine“ juurde

**Sissejuhatus**

Volikogu on 27. septembril 2018 kinnitatud „Rapla valla arengukava 2018-2025“. Vastavalt kohaliku omavalitsuse korralduse seaduse §37² peab arengukava ja eelarvestrateegia hõlmama iga aasta 15. oktoobri seisuga vähemalt nelja eelseisvat eelarveaastat.

Vastavalt 25. märtsi 2021 vallavolikogu otsusele nr 16, kuuluvad uuendamisele arengukava lisad 4-5. Tegevuskava, investeeringute kava aastateks 2021-2024 ehk Rapla valla arengukava lisa 4 uuendatud versioon on käesoleva määruse lisadokument 1 ja Rapla valla eelarvestrateegia 2021-2024 ehk Rapla valla arengukava lisa 5 uuendatud versioon on käesoleva määruse lisadokument 2 (seletuskiri esitatakse iseseisva dokumendina).

**Eelnõu sisu**

Eelnõu ja selle lisad on koostanud arendusjuht koostöös finantsjuhiga ja valdkondlike abivallavanematega. Eelnõud on esitatud Rapla Vallavalitsusele seisukoha võtmiseks 12.04.2021.

Tegevuskava ja investeeringute kava 2022-2025

Kehtiv tegevuskava: <https://rapla.kovtp.ee/documents/17843026/27557068/lisa4-tegevuskava+investeeringute+kava.pdf/d2d55b09-bbbf-40e0-9354-813b1dc84ead>

Muudatused tegevuskavas tulenevad kahest üldisemast vajadusest – tegevuste juures on ellu viimise ajavahemiku hinnatud liialt optimistlikult ning tegevuse täitmine on hetkel pooleli või tegevuse sisu on muutunud (reeglina on sisu täpsustatud hetkel teadaoleva info järgi). Samuti on ka lisandunud uusi tegevusi. Tegevuste teostamise ajavahemike üldistatud ning võetud välja kvartaalne täpsustus. Hetkel kestvate tegevuste algus on märgitud 2021. Iga valdkonna tegevuskava lõpus tuuakse välja investeerimistegevus, mis on peegeldus dokumendi lõpus olevast investeeringute kava tabelist.

*Üldine areng*

* Tegevuse „Valla poolt pakutavate teenuste protsessijuhendite koostamine“ lõpptähtaega on pikendatud kuna protsessijuhendid ei ole siiani esitamiseks valmis.
* Tegevuse „Paralleelselt Raplamaa kohaturundus programmi koostamisega Rapla valla kohaturunduse plaani loomine on pikendatud kuna maakondliku programmi koostamine on COVID kriisi takerdunud ning ilmselt 2021 aasta lõpuks see siiski päris ei valmi.
* Tegevus „Rapla valla arengukava 2035+ koostamine“ on lisatud kuna valla hetkel kehtiva arengukava ajaline lõpp on aastas 2025.

*Majandus, tehniline taristu ja looduskeskkond*

* Tegevus „Rapla valla uue üldplaneeringu koostamine“ lõpptähtaeg on lükkunud 2022 aastasse. Planeeringu koostaja selgitusel on viivituse põhjused COVID kriisist tulenevate koosolekute pidamise piiratus ja sisuliste küsimuste rohkus, mis vajavad lahendust valla poolt.
* Tegevuse „ Rapla Varahalduse sisuline arendus“ on pikendatud kuni aasta 2021 lõpuni kuna tegevused arengudokumendi koostamiseks on pooleli.
* Tegevus „Vallavara analüüs ning kulutõhusam haldamine“. Analüüsi on järjepidevalt koostatud ning ka paralleelselt tegevusi ette võetud (hoonete kütteliike vahetatud, elektri jms). Analüüs valmib selle aasta lõpuks ja selle alusel tegutsemine 2022-2025.
* Tegevus „RAEK-ga koostöö ettevõtlusalade tootearenduses ja turunduses“ perioodi on pikendatud kuna tegevus ei ole nii lühiajaline kui eelnevas tegevuskavas. Hetkel on kaasajastamisel koduleht investinraplamaa.com ning tegevused selles suunas RAEK-ga koostöös kestavad vähemalt aastani 2023. Täiendatud on ka tegevuse ühte oodatavad tulemit – asuda realiseerima Keskväljaku äärset vallale kuuluvat ehitusõigust.
* Tegevus „Rapla valla teehoiu rahastuse regulaarne suurendamine“ on pikendatud tegevust ka 2025 aastaks. Tegevuse realiseerimine investeeringute tabelis.
* Tegevus „Rapla valla GIS portaali arendamine“ lisatud uus tegevus. Kasutatava ArcGIS tarkvaral baseeruv lahendus, mis tagab avalike teenuste pakkumise kvaliteedi tõusu.
* Tegevus „Rapla tänavakaubanduse võimaluste arendamine“ on eelneva sõnastuse muudatus ja täpsustamine. Antud tegevusel põhineb PKT projektitaotlus keskväljaku II etapi arendamiseks.

*Haridus*

Eelnevalt oli määratud ainukese tegevusena haridusstrateegia koostamine. Antud strateegia on valmis ning edaspidi on sisuks siin haridusstrateegias tegevuskava järgimine. Tegevuste kirjeldusel on lähtutud strateegia tegevuskava ülesehitusest läbi 6 meetme.

*Sotsiaal- ja tervisevaldkond*

* Tegevus „Rapla valla tervisedenduse tegevuskava täitmine“ on muudetud sõnastust. Hetkeks on tervisedenduse tegevuskava vastu võetud ja oluline on kokku lepitud tegevuste täitmine ning sellest ülevaate andmine kord aastas volikogu valdkondlikus komisjonis.
* Tegevus „Sotsiaal- ja tervise valdkondliku strateegia koostamine“ on lükatud edasi kuna sisuliselt 2020 lõpust puudus peaspetsialist, oli keeruline alustada strateegia koostamist. Eesmärk on uuele spetsialistile anda aega valdkonnaga tutvuda ning alustada 2021 sügisest.
* Tegevus „Koostöös erakapitaliga hooldekeskuse rajamine Rapla terviselinnakus“ muudetud vastavalt toimunud arengutele. Kontsessioonihage eesmärk viia läbi selle aasta lõpuks ja jõuda parima pakkujaga lepinguni. Hoone valmiks sellisel juhul 2023.
* Tegevuse „Luua Rapla vallas töötavate perearstide ning Rapla vallas oma nimistuga tööd alustava perearsti toetamise kord“ tähtaega pikendatud.
* Tegevus „Läbi erinevate projektide ja programmide lisavõimaluste loomine abivajajate toetamiseks“ lisatud kuna projektidega lisavõimaluste loomine toetuse vajajatele on oluline lõik valdkonna töös ning vajab tähelepanu iga-aastaselt.

*Kultuur, sport ja noorsootöö*

* Tegevuse „Kultuurivaldkonna asutuste juhtimise ümberkorraldamine“ eelnevat sõnastust muudetud (valdkonna strateegia koostamisest) kuna tegevuse sisu on muutunud. Toodud on välja etapid ja nende tähtajad.
* Tegevuse „Raplamaa Mälukeskuse käivitamine Rapla Keskraamatukogu baasil“ sõnastust muudetud kuna tegevus on täidetud. Siin toodu on jätkutegevus.
* Eelnev tegevus „Huvihariduse ja huvitegevuse registri käivitamine“ on täidetud ja kustutatud ning edasised tegevused kajastatud hariduse valdkonnas.
* Tegevus „Maakondliku Spordiakadeemia sisuline käivitamine Rapla vallas“ on lisatud kuna ROL otsusega asutakse koostöömudelit ellu rakendama ja see vajab selget toetust ka Rapla valla poolt.
* Tegevuse „Rapla valla kultuuriliste väärtuste info kogumine ja koondamine ühtsesse andmebaasi“ tegevuse tähtaega on pikendatud kuna hetkel ei ole tegevus veel realiseerunud.

Investeeringute kava 2022-2025

Esitatud tabelina. Arvesse on võetud eelnevat kava aastateks 2021-2024 ning tuleviku võetud projektide omafinantseeringute kohustusi. Kajastatakse objektid, mille investeering on kokkuvõttes vähemalt 50 000 eurot. Summa poolset väiksemad objektid kajastatakse iga aasta eelarve juures ning nende üle peetakse läbirääkimisi eelarveprotsessi juures.

*Majandus, tehniline taristu ja looduskeskkond*

* „Teehoiukava“ vahendeid on suurendatud eelmise kava 2022 summast lähtuvalt lisatud 5% igal aastal (arvestades % algsummast)
* „Elamuarenduspiirkondade toetus“ juures on arvestatud eelneva 2 taotlusvooru ja 2021. aastal toimuva taotlusvooruga.
* „Viljandi mnt 17 administratiivhoone renoveerimine“ lisatatud vastavalt Rapla Vallavolikogu 25.03.2021 otsuse nr 15-le.
* „Hajaasustuse projekt“ juures arvestatud sama kuluga nagu eelmistel aastatel.
* „Täiendav reserv hangete kallinemise katteks“ juures arvestatud samuti eelneva kava summaga.
* „Rapla linnakeskuse arendamine (keskväljaku II etapp)“ Arvestatud maksimaalse PKT projektitaotluse mahuga ning sellega kaasneva omaosalusega.

*Haridus*

* „Kaiu hariduskeskuse rajamine“ juures arvestatud ainult saadud toetuse summaga (omaosalus 1 465 000 eur 2021 eelarves ning ehitushanke tulem teada 26.04.2021)
* „Purku koolimaja katuse renoveerimine“ on kajastatud eelnevas kehtivas kavas (küll küttesüsteemide renoveerimisena). Majandusosakonna hinnangul on katus pakilisem.
* „Rapla Vesiroosi Kooli katuse ja fassaadi remont“ on kajastatud eelnevas kehtivas kavas.
* „Rapla Muusikakool“ lisatatud vastavalt Rapla Vallavolikogu 25.03.2021 otsuse nr 14-le.
* „Täiendav Rapla linna lasteaiarühm“ arvestatud moodullasteaia rendihinnaga 3 aastaks (teema käsitleti nii märtsi hariduskomisjoni istungil kui ka aprilli istungil). Võrdlev hind riigihangete registrist.
* „Juuru lasteaia hoone renoveerimise projekt“. Lähtuti haridusstrateegia punkt 5.1.1 pingereast ning luua võimalused lisarahastuse hankimiseks (energiatõhususmeetmed).
* „ Kabala hariduskeskuse projekteerimine“. Lähtuti haridusstrateegia punkt 5.1.1 pingereast ning luua võimalused lisarahastuse hankimiseks (koolivõrgu korrastamine).
* „Hagudi hariduskeskuse renoveerimine“. Lähtuti haridusstrateegia punkt 5.1.1 pingereast.
* „Rapla Naksitralli lasteaia sisetööd (renoveerimine)“. Lähtuti haridusstrateegia punkt 5.1.1 pingereast.

Vastavalt Rapla valla haridusstrateegia tegevuskava punktis 5.1.1 toodud kriteeriumitele (kasusaajate hulk; majanduskulu 1m² kohta 2019 aastal ja remondivajaduse hinnang) tekib pingerida:

1. Kaiu Põhikool
2. Rapla Lasteaed Naksitrallid
3. Hagudi Põhikool
4. Rapla muusikakool
5. Rapla Vesiroosi Kool
6. Lasteaed Sinilill Juuru rühmad
7. Kabala Lasteaed-Põhikool
8. Rapla Kesklinna Kool
9. Kaiu Lasteaed Triinutare
10. Kabala LPK Purku rühm (lasteaed)
11. Kabala LPK Lipa rühm (lasteaed)
12. Rapla Lasteaed Kelluke
13. Rapla Lasteaed Päkapikk
14. Juuru Eduard Vilde Kool
15. Alu Kool
16. Alu Kooli Kodila rühm (lasteaed)
17. Lasteaed Sinilill Järlepa rühmad
18. Rapla Lasteaed Päkapikk Kuusiku rühm

*Sotsiaal- ja tervisevaldkond*

* „Alu sotsiaalmaja fassaadi uuendamine“. Lähtuti sotsiaalvaldkonna välja toodud vajadusest.

*Kultuur, sport ja noorsootöö*

* „Rapla Staadion, ehitustööd“. Lähtuti eelneva kava täiendavate vajaduste nimekirjast.
* „Lasteaia tn 5, Rapla hoone renoveerimine“. Lähtuti MATA meetmesse esitatud taotlusest ja kokkulepetest ROL-s. Sisendiks raamatukogu soov.
* „ Juuru rahvamaja elektrisüsteemi vahetus ja siseviimistlus“. Lähtuti eelneva kava täiendavate tegevuste nimekirjast.

Täiendavate tegevuste reservnimekiri

Loetelud hetkel valdkonnajuhtide ja vallavalitsuse ettepanekul.

**Eelnõu võrdlev analüüs**

Eelnõu on kooskõlas kehtivate seaduste ja teiste õigusaktidega.

**Määruse mõjud**

Antud määrusel on rahaline mõju valla eelarvele investeeringute kavas kirjas olevate summade mahus.

**Vastuvõtmiseks vajalik kvoorum**

Vastavalt kohaliku omavalitsuse korralduse seadusele on käesoleval juhul määruse vastuvõtmiseks vajalik volikogu koosseisu häälteenamus.

**Määruse jõustumine**

Ettepanek on määrus jõustada kolmandal päeval pärast Riigi Teatajas avaldamist.

Koostas:

Heiti Vahtra  
arendusjuht

**Õigusaktide väljavõtted**

**KOHALIKU OMAVALITSUSE KORRALDUSE SEADUS**

**§ 22. Volikogu pädevus**

(1) Volikogu ainupädevusse kuulub järgmiste küsimuste otsustamine:

….

7) valla või linna arengukava ja eelarvestrateegia vastuvõtmine ning muutmine;

…

**§ 372. Arengukava ja eelarvestrateegia koostamine, menetlemine, vastuvõtmine ning avalikustamine**

(1) Valla- või linnavolikogu kehtestab määrusega arengukava ja eelarvestrateegia koostamise korra ning kohaliku omavalitsuse üksuse finantsjuhtimise seaduse mõistes kohaliku omavalitsuse üksusest sõltuvatele üksustele korra ja tähtajad eelarvestrateegia koostamiseks vajaliku informatsiooni esitamiseks.

(2) Volikogu võib volitada valla- või linnavalitsust kehtestama määrusega arengukava ja eelarvestrateegia koostamise korra.

(3) Arengukava ja eelarvestrateegia peavad hõlmama iga aasta 15. oktoobri seisuga vähemalt nelja eelseisvat eelarveaastat.

(4) Arengukava ja eelarvestrateegia eelnõu koostab valla- või linnavalitsus ning esitab vastuvõtmiseks valla- või linnavolikogule.

(41) Kui vallas või linnas on moodustatud osavald või linnaosa, esitatakse arengukava ja eelarvestrateegia eelnõu seisukoha kujundamiseks ja ettepanekute esitamiseks osavalla või linnaosa esinduskogule (edaspidi osavalla- või linnaosakogu), kelle ettepanekute arutelu toimub käesoleva paragrahvi lõigete 1 ja 2 alusel sätestatud korras ja tähtaegadel.

[RT I, 21.06.2016, 1 - jõust. 01.07.2016]

(5) Valla- või linnavalitsus korraldab avalike arutelude kaudu kõigi huvitatud isikute kaasamise arengukava ja eelarvestrateegia koostamisse.

(6) Valla- või linnavalitsus avalikustab arengukava ja eelarvestrateegia eelnõu valla või linna veebilehel vähemalt kaheks nädalaks.

(7) Valla- või linnavolikogu kinnitab arengukava ja eelarvestrateegia määrusega hiljemalt käesoleva paragrahvi lõikes 3 nimetatud tähtpäevaks. Arengukava ja eelarvestrateegia peavad olema vastu võetud enne eelseisva aasta eelarve vastuvõtmist.

(8) Arengukava ja eelarvestrateegia ning volikogu ja volikogu komisjonide istungite protokollid arengukava ja eelarvestrateegia menetlemise kohta avaldatakse valla või linna veebilehel seitsme tööpäeva jooksul arengukava ja eelarvestrateegia vastuvõtmisest arvates.

**§ 45. Hääletamine volikogus**

…  
(5) Volikogu otsustused tehakse poolthäälte enamusega. Käesoleva seaduse § 22 lõike 1 punktides 2, 4, 6–9, 101, 14, 15, 18, 24, 251 ja 271 ning põhiseaduslikkuse järelevalve kohtumenetluse seaduse §-s 7 ettenähtud küsimustes otsustuste vastuvõtmiseks on vajalik volikogu koosseisu häälteenamus.